**Ambo** (znan i kao **Hagere Hivot**) je grad središnjoj Etiopiji, poznati je kupališni centar  Grad se nalazi u Zoni Mirab Šoa u Regiji Oromija, na nadmorskoj visini od 2101 m, udaljen oko 120 km zapadno od glavnog grada Adis Abebe. Ambo je najveći grad i upravno središte worede Ambo.

Ambo je poznato termalno kupalište i grad za oporavak i odmor, poznat je i po svojoj mineralnoj vodi, koja je najpopularnija u Etiopiji. Ambo je poznat i zbog svojih prirodnih ljepota u neposrednoj okolici grada, južno od Amba, nalazi se Planina Venči sa lijepim jezerom u vulkanskom krateru, na planini se nalaze i atraktivni slapovi; Guder i Huluka. Ambo je grad u kojem se nalazi istraživačka stanica Etiopskog instituta za poljoprivredna istraživanja (od 1977), glavni cilj ovog instituta su istraživanja u zaštiti glavnih poljoprivrednih kultura Etiopije.

Historija
---------

Ambo je bio mjesto gdje je svrgnuti etiopski car Lij Ijasu, prvotno zatvoren nakon zarobljavanja 1921, prije nego što je prebačen u kućni pritvor u Fike.
Tu je ranih 1930-ih, Mahtama Selasije Walda Mesqal, koji se vratio sa studija poljoprivrede u Francuskoj i Španjolskoj, osnovao svoju oglednu poljoprivrednu stanicu u neposrednoj okolici grada.  Od 1933. Ambo se počeo razvijati kao ladanjsko i kupališno mjesto, tad su izgrađeni prvi betonski bazeni i kupališne kabine, te nekoliko hotela u evropskom stilu, a carski dvor izgradio je nekoliko jednostavnih vila za odmor svojih važnijih funkcionera i cara.

Talijani su za svoje kratkotrajne vladavine 1936-1941, nakon Drugog talijansko-abesinskog rata, izgradili dosta toga u Ambu; dvije vojne utvrde, poštu, telefon, manju bolnicu, restorane, hotel i spomenik palima iz *Pete planinske divizije Pusterija*.

Pored Amba podignuta je 1955, manja 170 KW hidroelektrana, koja je dograđena 1965 te sad ima kapacitet od 210 KW (godišnja proizvodnja je 132.000 KWh). Od 1965 u Ambu djeluju Poljoprivredna i Šumarska škola.

U posljednjim tjednima etiopskog građanskog rata, jedinice Etiopskog narodnog revolucionarnog demokratskog fronta zauzele su Ambo 25. aprila 1991 od demoraliziranih snaga režima Derg To je bio dio njihove strategije potpunog okruženja i izolocije glavnog grada Adis Abebe, i slamanja režima Derg.

Univerzitet Ambo
----------------

Ambo ima jedan od najbolje opremljenih Univerziteta u Etiopiji, koji je 2006 proslavio 50 godina rada, mnogi istaknuti etiopljani školovali su se na tom univerzitetu, poput bivšeg etiopskog premijera Tesfaye Dinka.

Gradovi prijatelji
------------------

* KIN Xuchang, Kina od 18. decembra 2006

Stanovništvo
------------

Prema podacima Središnje statističke agencije Etiopije -(CSA) za 2005. grad Ambo imao je 49,421 stanovnika, od toga 24,671 muškaraca i 24,750 žena.

Izvori
------

1. ↑  Oromia Regional government website
2. ↑  Philip Briggs, *Ethiopia: The Bradt Travel Guide*, 3rd edition (Chalfont St Peters: Bradt, 2002), str. 483.
3. ↑  EARI list of research centers Arhivirano 2009-04-23 na Wayback Machine-u (pristupljeno 30. aprila 2009.)
4. ↑  Richard Pankhurst, *Economic History of Ethiopia* (Addis Ababa: Haile Selassie I University, 1968), str. 208
5. ↑  "Local History in Ethiopia" Arhivirano 2011-05-15 na Wayback Machine-u (pdf) The Nordic Africa Institute website (pristupljeno 21. decembra 2007.)
6. ↑  Gebru Tareke, *The Ethiopian Revolution: War in the Horn of Africa* (New Haven: Yale University, 2009), str. 306
7. ↑  „"Ambo Educational AssistanceTrust"". Arhivirano iz originala na datum 2008-11-21. Pristupljeno 2010-10-14.
8. ↑  "Oromia State Regional Government and the delegation of Henan Province sign an agreement on the Establishment of Friendship City Relationship" (Oromia State government website)
9. ↑  CSA 2005 National Statistics Arhivirano 2007-08-13 na Wayback Machine-u, Table B.4

Vanjske veze
------------

* Informacije o jezeru Venči pored Amba
* Službene stranice Sveučilišta Ambo Arhivirano 2011-07-20 na Wayback Machine-u

| * p
* r
* u
Gradovi u Etiopiji |
| --- |
| Adama • Adis Abeba • Adigrat • Adva • Ambo • Arba Minč •Asela • Avasa • Aksum • Bahir Dar • Debre Berhan • Debre Markos • Debre Tabor • Debre Zejit • Degehabur • Dembidolo • Dese • Dila • Dire Dava • Gambela • Goba • Gode • Gondar • Harar • Irgalem • Džidžiga • Džima • Kebri Dahar • Kombolča • Mek'ele • Negele Arsi • Negele Boran • Nekemte • Šašamane • Sodo • Veldija • Vukro • Zivaj | Etiopska zastava |